Zapisnik

5. sjednice Vijeća Mjesnog odbora Resnik održane, 24. rujna 2021., u prostorijama mjesne samouprave MO Resnik, s početkom u 18.00 sati

NAZOČNI ČLANOVI VIJEĆA:
1. Dominik Žibrat
1. Vesna Humić
1. Gordan Ribić
1. Ivana Holjevac

NENAZOČNI ČLANOVI VIJEĆA:
1. Branka Genzić Horvat

Predsjedava Dominik Žibrat, predsjednik Vijeća.

Zapisnik vodi: Ivana Holjevac, član Vijeća Mjesnog odbora Resnik.

Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.
Na prijedlog predsjednika Vijeće jednoglasno utvrđuje

DNEVNI RED

1. Davanje mišljenja o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina. 
1. Nacrt prijedloga odluke o izmjenama i dopunama Odluke o nerazvrstanim cestama.
1. Aktualna komunalna problematika. 
1. Razno: izvješća, pitanja i  prijedlozi.

      Ad 1.) Davanje mišljenja o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.

Predsjednik Vijeća, Dominik Žibrat izvješćuje vijećnike da je stigao dopis od Gradskog ureda za prostorno uređenje, izgradnju Grada, graditeljstvo, komunalne poslove i promet vezano za mišljenje o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina. 
Nakon kratke rasprave Vijeće jednoglasno donosi  

Z A K LJ U Č A K

o davanju mišljenja o  Nacrt prijedlogu odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

	1.
	Vijeće Mjesnog odbora Resnik daje pozitivno mišljenje o Nacrtu prijedlogu odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina


	2.
	Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet.




      Ad 2.) Nacrt prijedloga odluke o izmjenama i dopunama Odluke o nerazvrstanim cestama.

Predsjednik Vijeća, Dominik Žibrat izvješćuje da je stigao još jedan dopis Gradskog ureda za prostorno uređenje, izgradnju Grada, graditeljstvo, komunalne poslove i promet . 
Otvara raspravu:
Nakon rasprave Vijeće jednoglasno donosi sljedeći 


Z A K LJ U Č A K

o davanju mišljenja o Prijedlogu odluke o izmjenama i dopunama Odluke o nerazvrstanim cestama

	1.
	Vijeće Mjesnog odbora Resnik daje pozitivno mišljenje o Prijedlogu odluke o izmjenama i dopunama Odluke o nerazvrstanim cestama.


	2.
	Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet.



      Ad 3.) Aktualna komunalna problematika.

	Predsjednik Vijeća Dominik Žibrat izvješćuje da su na inicijativu građana, prikupljeni  potpisi za postavljanje uspornika prometa u ulici I. Resnik (ispod Crkve) i predani Mjesnom odboru Resnik. Također, napominje da je potrebno zamijeniti postojeće uspornike u istom dijelu naselja s novim, crvenim uspornicima.

Z a k l j u č a k  
o postavljanju uspornika prometa u ulici I. Resnik

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži:
· postavljanje uspornika prometa s pješačkim prijelazom (postojeći pješački) u ulici I. Resnik kod kbr. 70. 
· postavljanje uspornika prometa s pješačkim prijelazom (postojeći pješački) u ulici I. Resnik kod kbr. 83. 
· zamjena starih uspornika prometa u ulici I. Resnik
· peticija građana u prilogu.

Također napominje da je problematika u ulici II. Resnik  i dalje u neprohodnosti ulice za vrijeme jačih kiša ili drugih vremenskih nepogoda. Naime, ulica poplavi i voda ulazi u dvorišta te stvara probleme stanovnicima. Ta problematika postoji već duže vrijeme.
Kao posljednja stavka navodi se čišćenje potoka Vuger.
Nakon kratke rasprave Vijeće jednoglasno donosi sljedeći





Z a k l j u č a k  
o sanaciji ulice II. Resnik

Vijeće Mjesnog odbora Resnik predlaže Vijeću Gradske četvrti Peščenica-Žitnjak da u Plan komunalnih potreba uvrsti:
· rekonstrukciju ulice II. Resnik s kanalicama zbog poplavljenosti ulice prilikom jačih kiša te ulaska vode u dvorišta

Z a k l j u č a k  
o čišćenju potoka Vuger

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži:
· [bookmark: _GoBack]čišćenje potoka Vuger 

	
     Ad 4.)  Izvješća, pitanja i prijedlozi.

	Na upit Vijećnika po pitanju autobusne linije 281 Novi Jelkovec – Glavni kolodvor napominju da mještane i dalje zanima kada će se autobusna linija staviti u opticaj s obzirom da je postoji autobusna stanica sada već više od mjesec dana, predsjednik Vijeća napominje da je sve poslano u proceduru te se čeka odgovor Gradskog ureda, te će se Vijećnicima odmah poslati izvješće kada stigne odgovor.
	Isto tako napominje da će svi odgovori vezani za problematiku Vijeća Mjesnog odbora Resnik poslani na prethodnim sjednicama biti dostavljeni odmah po odgovoru gradskih ureda.   
Napominje da treba poslati dopis projektnog zadatka po pitanju dječjeg igrališta i vježbališta za odrasle za izradu projektne dokumentacije u ulici I. Resnik.

Budući da više nije bilo pitanja, niti prijedloga, predsjednik VMO Resnik Dominik Žibrat završava sjednicu.
Dovršeno u 18.45 sati

KLASA: 026-02/21-02/1646
URBROJ: 251-06-11-1112-21-3
Zagreb, 24. rujna 2021.
Predsjednik Vijeća Mjesnog odbora
Resnik             Dominik Žibrat

